VAIO-käyttöopas SVS13A1/SVS1311/SVS1511-sarja

Viite

# Kosketuslevyn käyttäminen

Voit siirtää tietokoneen näytöllä näkyvää osoitinta liikuttamalla sormeasi kosketuslevyllä.
Sijoittamalla osoittimen haluamasi kohteen tai objektin päälle ja painamalla sitten vasenta tai oikeaa painikealuetta voit antaa erilaisia komentoja ja avata valikoita.

1. Vasen painikealue

1. Oikea painikealue

Vihje

- Kosketuslevyn muoto vaihtelee ostamasi mallin mukaan.

### Napsauttaminen

Siirrä osoitin haluamasi kohteen tai objektin kohdalle ja paina vasenta painikealuetta kerran.
Voit vaihtoehtoisesti napauttaa kosketuslevyä kerran.

### Kaksoisnapsauttaminen

Siirrä osoitin haluamasi kohteen tai objektin kohdalle ja paina vasenta painikealuetta nopeasti kaksi kertaa.
Voit vaihtoehtoisesti napauttaa kosketuslevyä nopeasti kaksi kertaa.

### Kakkospainikkeella napsauttaminen

Siirrä osoitin haluamasi kohteen tai objektin kohdalle ja paina oikeaa painikealuetta kerran.
Voit avata erilaisia pikavalikoita osoittimen sijainnin mukaan.

### Vetäminen

Siirrä osoitin haluamasi kohteen tai objektin kohdalle, paina vasenta painikealuetta kerran, pidä aluetta painettuna ja vedä sitten sormeasi kosketuslevyllä.
Vaihtoehtoisesti voit napauttaa kosketuslevyä nopeasti kaksi kertaa ja vetää toisen napautuksen jälkeen sormeasi kosketuslevyllä.

### Vetäminen ja pudottaminen

Vedä kuvake (esimerkiksi tiedosto) haluamasi kansion, ikkunan tai ohjelman kuvakkeen kohdalle ja vapauta sormi vasemmalta painikealueelta.
Vaihtoehtoisesti voit napauttaa kosketuslevyä nopeasti kaksi kertaa, vetää toisen napautuksen jälkeen sormeasi kosketuslevyllä niin, että osoitin siirtyy haluamasi kohtaan, ja nostaa sitten sormesi kosketuslevyltä.

### Vierittäminen

Liu'uta kahta sormea ylös ja alas kosketuslevyllä, kun haluat vierittää aktiivista ikkunaa pystysuunnassa.
Liu'uta kahta sormea sivulta sivulle kosketuslevyllä, kun haluat vierittää aktiivista ikkunaa vaakasuunnassa.

### Siirtyminen taakse- tai eteenpäin osoitinta siirtämättä

Jos ohjelma, kuten Web-selain, tukee taakse- tai eteenpäin siirtymistä, aseta kolme sormea kosketuslevylle ja liu'uta niitä sivulta sivulle, jolloin taakse- tai eteenpäin siirtyminen tehdään osoitinta siirtämättä.

### Zoomaaminen

Voit zoomata nipistämällä kosketuslevyä joissakin ohjelmissa, kuten valokuvien katseluohjelmassa. Avaa nipistystä, jos haluat lähentää kuvaa, ja nipistä kiinni, jos haluat loitontaa kuvaa.

### Kiertäminen

Voit kiertää kuvaa joissakin ohjelmissa, kuten valokuvien katseluohjelmassa, liu'uttamalla kahta sormea ympyrässä kosketuslevyllä.
Kuvaa voi kiertää vasemmalle liu'uttamalla sormia vastapäivään ja oikealle liu'uttamalla sormia myötäpäivään.
Huomautus

- Monikosketustoiminto (vieritys, taakse-/eteenpäin siirtyminen, zoomaaminen, kiertäminen) ei välttämättä toimi ohjelmasta tai kosketuslevyn asetuksista riippuen.

Vihje

- Saat lisätietoja kosketuslevyn käytöstä valitsemalla (Käynnistä), Kaikki ohjelmat ja VAIO Control Center ja noudattamalla VAIO Control Centerin ohjevideota.

Aiheeseen liittyvää
Kosketuslevyn ottaminen käyttöön ja poistaminen käytöstä
Kosketuslevyn napautustoiminnon poistaminen käytöstä
Monikosketustoiminnon ottaminen käyttöön ja poistaminen käytöstä