VAIO-käyttöopas SVS13A1/SVS1311/SVS1511-sarja

Tehtävä

# Viestintä muiden BLUETOOTH(R)-laitteiden (kuten hiiren) kanssa
<BLUETOOTH-yhteensopivat mallit>

Voit yhdistää BLUETOOTH-laitteita VAIO-tietokoneeseen.
Lisätietoja BLUETOOTH-viestinnästä on kohdassa Tietoja BLUETOOTH-toiminnosta <BLUETOOTH-yhteensopivat mallit>. [Tietoja]

1. Valitse (Käynnistä), Kaikki ohjelmat ja VAIO Smart Network tai valitse (VAIO Smart Network -kuvake) työpöydän ilmaisinalueelta.

1. Varmista, että kaikki Wireless Functions (Wireless Functions)- ja BLUETOOTH-kohtien vieressä olevat kytkimet ovat asennossa On.

Jos kytkin on asennossa Off, vaihda se On-asentoon napsauttamalla.
Vihje

- Jos VAIO-tietokone on yhteensopiva nopean BLUETOOTH-tekniikan kanssa ja aiot käyttää sitä nopeaan tiedonsiirtoon, aseta myös Wireless LAN -kytkin On-asentoon.

- Varmista, että VAIO-tietokoneen WIRELESS-merkkivalo palaa.

1. Valitse (Käynnistä) ja Laitteet ja tulostimet.

1. Kun muodostat yhteyttä BLUETOOTH-hiireen, kytke hiiri päälle ja paina sitten hiiren yhteydenmuodostuspainiketta.

Vihje

- Valmistele BLUETOOTH-laite yhteyttä varten laitteen mukana toimitetun oppaan ohjeiden mukaisesti.

1. Valitse Lisää laite.

VAIO-tietokone etsii laitteita ja näyttää luettelon niistä. Rekisteröi laite noudattamalla näytössä näkyviä ohjeita.
Huomautus

- Laitteen löytäminen VAIO-tietokoneella saattaa kestää pitkään BLUETOOTH-laitteen mukaan. Jos laite ei näy luettelossa, valmistele laite yhteyttä varten uudelleen (esimerkiksi painamalla yhteyspainiketta).

- Yhteyden muodostusprosessi voi vaihdella BLUETOOTH-laitteen mukaan. Lisätietoja prosessista on laitteen mukana toimitetussa oppaassa.

Vihje

- Kun haluat muodostaa yhteyden BLUETOOTH-hiireen, valitse se laiteluettelosta ja napsauta sitten Seuraava-painiketta. Jos näyttöön tulee Valitse laiteparin muodostamisen asetus -ikkuna, valitse Muodosta laitepari ilman koodia ja napsauta Seuraava-painiketta. Sulje ikkuna napsauttamalla Sulje-painiketta valitsemallasi hiirellä.

- Jos haluat lisätietoja toiminnoista, avaa Windowsin Ohje ja tuki valitsemalla click (Käynnistä) ja Ohje ja tuki ja kirjoita sitten hakukenttään ”BLUETOOTH”.

- Näyttöön tulee salasanan kyselyikkuna, jos BLUETOOTH-laite edellyttää todennusta yhteyden muodostamiseksi. Jaa salasana BLUETOOTH-laitteen ja VAIO-tietokoneen välillä noudattamalla näytössä näkyviä ohjeita. Jos et halua muodostaa yhteyttä, napsauta ikkunassa Peruuta-painiketta.
  Salasana on käyttäjän todennusprosessia varten syöttämä salainen luku, jonka avulla kaksi BLUETOOTH-laitetta voi muodostaa yhteyden välilleen. Syötä molempiin laitteisiin sama aakkosnumeerinen merkkijono (isot ja pienet kirjaimet erotellaan), jotta ne voivat olla yhteydessä toisiinsa. Voit vaihtaa salasanan kullakin todennuskerralla sillä edellytyksellä, että syötät saman salasanan molempiin laitteisiin. Lisätietoja BLUETOOTH-laitteen salasanasta on laitteen mukana toimitetussa oppaassa. Tietoturvasyistä yhteysprosessi lopetetaan, jos BLUETOOTH-salasanaa ei anneta määrätyn ajan kuluessa. Yritä tällöin uudelleen.

Aiheeseen liittyvää
Tietoja BLUETOOTH(R)-toiminnosta<BLUETOOTH-yhteensopivat mallit>
BLUETOOTH(R)-tiedonsiirron pysäyttäminen<BLUETOOTH-yhteensopivat mallit>
BLUETOOTH(R)-toiminnon käyttöön liittyviä huomautuksia<BLUETOOTH-yhteensopivat mallit>
Tietoja BLUETOOTH(R)-yhteyksien suojauksesta<BLUETOOTH-yhteensopivat mallit>