VAIO-käyttöopas SVS13A1/SVS1311/SVS1511-sarja

Tehtävä

# Käynnistyssalasanan asettaminen/muuttaminen

Voit määrittää VAIO-tietokoneeseen sitä käynnistettäessä kysyttävän salasanan (käynnistyssalasanan) BIOS-toiminnon avulla. Tietokone pyytää antamaan käynnistyssalasanan, kun VAIO-logo tulee tietokoneen näyttöön.
Salasanat ovat kahta eri tyyppiä. Aseta ensin koneen salasana.

- Koneen salasana (järjestelmänvalvojille):
  Käyttäjät, joilla on järjestelmänvalvojan oikeudet, voivat tämän salasanan avulla muuttaa kaikkia asetusvalintoja BIOS-asetusnäytössä ja käynnistää VAIO-tietokoneen.

- Käyttäjän salasana (muille käyttäjille kuin järjestelmänvalvojille):
  Tavalliset käyttäjät voivat tämän salasanan avulla muuttaa joitakin asetusvalintoja BIOS-asetusnäytössä ja käynnistää VAIO-tietokoneen. Koneen salasana on asetettava ennen käyttäjän salasanan asettamista.

1. Käynnistä VAIO-tietokone ja paina F2-näppäintä toistuvasti, kunnes VAIO-logo poistuu näytöstä.

Anna salasana, jos sellainen on asetettu aiemmin. Jos haluat vaihtaa aiemmin määritetyn salasanan, syötä se salasana, jonka haluat muuttaa. (Jos esimerkiksi haluat vaihtaa koneen salasanan, syötä se.)
BIOS-asetusnäyttö tulee näkyviin. Jos näyttö ei tule näkyviin, käynnistä tietokone uudelleen ja yritä uudelleen.

1. Valitse - tai -näppäimellä Security-välilehti, valitse Set Machine Password tai Set User Password ja paina sitten Enter-näppäintä.

Salasanan syöttöruutu tulee näkyviin.

1. Kirjoita salasana ja paina Enter-näppäintä.

Vaihda salasana syöttämällä sekä nykyinen salasana että uusi salasana. Salasana voi olla enintään 32 aakkosnumeerista merkkiä pitkä (välilyönnit mukaan luettuina). Salasanassa erotellaan isot ja pienet kirjaimet.

1. Valitse - tai -näppäimellä Password when Power On, paina Enter-näppäintä ja valitse Enabled.

1. Valitse - tai -näppäimellä Exit-välilehti, valitse Exit Setup ja paina sitten Enter-näppäintä.

1. Paina Enter-näppäintä vahvistuskehotteessa.

Huomautus

- Muista kirjoittaa salasana muistiin, jotta et unohda sitä.

- Jos unohdat salasanan, et voi käynnistää VAIO-tietokonetta.

- Voit nollata käyttäjän salasanan BIOS-asetusnäytössä syöttämällä koneen salasanan.

- Jos unohdat koneen salasanan, salasana on palautettava valtuutetussa Sonyn palvelu-/tukikeskuksessa. (Palautuksesta peritään maksu.)

Aiheeseen liittyvää
Käynnistyssalasanan poistaminen
Windowsin salasanan luominen/muuttaminen/poistaminen
Mitä pitäisi tehdä, jos unohdan VAIO-tietokoneen käynnistyssalasanan?