VAIO-käyttöopas SVS13A1/SVS1311/SVS1511-sarja

Viite

# Muistimoduulien lisäämiseen ja poistamiseen liittyviä huomautuksia

Lue seuraavat varotoimien kuvaukset huolellisesti ennen muistimoduulien lisäämistä tai poistamista.

- VAIO-tietokoneessa ja sen muistimoduuleissa on käytetty tarkkuuskomponentteja ja liitosmenetelmiä. Jotta takuu ei raukea tuotteen takuuaikana, noudata seuraavia ohjeita:

- Ota yhteyttä jälleenmyyjääsi uuden muistimoduulin asennusta varten.

- Älä asenna moduulia itse, jos sinulla ei ole kokemusta tietokoneen muistin päivittämisestä.

- Älä kosketa liittimiä tai avaa muistimoduulin lokeron kantta.

- Jos tarvitset tukea, ota yhteys valtuutettuun Sonyn palvelu-/tukikeskukseen. Ohjeita lähimmän tukikeskuksen tai edustajan löytämiseksi on Internet-tukisivustossa. [Tietoja]

- Jos lisäät tai poistat muistimoduuleita itse, VAIO-tietokoneessasi voi ilmetä toimintahäiriöitä tai vikoja muistipaikan ja -moduulin rikkoutumisen tai kytkentävirheen takia. Tällöin korjauksesta veloitetaan korjausmaksu.

- Jotta välttäisit käsien ja sormien vahingoittumisen, älä koske muistimoduulien tai VAIO-tietokoneen sisällä olevien komponenttien ja piirilevyjen teräviin reunoihin.

- Varo koskettamasta VAIO-tietokoneen sisällä olevia kaapeleita, jotta ne eivät löysty tai irtoa.

- Virran kytkeminen VAIO-tietokoneeseen, kun sen sisällä on nestettä (kuten vettä) tai sinne kuulumattomia esineitä, voi aiheuttaa tulipalon. Poista kaikki vieraat esineet ja aseta muistimoduulin lokeron kansi paikalleen, ennen kuin käynnistät VAIO-tietokoneen.

- Sony ei takaa kolmansien osapuolten muistimoduulien toimivuutta VAIO-tietokoneessa. Lisätietoja kolmansien osapuolten muistimoduuleista saat niiden myyntiedustajilta.

- Sammuta VAIO-tietokone ja oheislaitteet ja kytke kaikki lisälaitteet ja kytkentäkaapelit irti, ennen kuin lisäät tai poistat muistimoduuleita. Muutoin muistimoduuli, VAIO-tietokone tai oheislaitteet saattavat vaurioitua.

- Estä sähköstaattisten purkausten aiheuttamat vauriot muistimoduuleille noudattamalla seuraavia ohjeita:

- Vältä työskentelemistä paikassa, jossa syntyy helposti staattista sähköä (esimerkiksi maton päällä).

- Ennen kuin lisäät tai poistat muistimoduuleja, pura staattisen sähkön varaukset koskettamalla VAIO-tietokoneen ulkopuolista metalliosaa. Älä kosketa tietokoneen sisällä olevia metalliosia.

- Älä avaa muistimoduulin pakkausta, ennen kuin olet valmis asentamaan moduulin. Pakkaus suojaa moduulia sähköstaattisilta purkauksilta. Varastoi moduuli sijoittamalla se antistaattiseen pussiin tai käärimällä se alumiinifolioon.

- Älä kosketa muistimoduulin piirejä tai sähköliittimiä, kun käsittelet moduulia.

- Älä aseta muistimoduulia muistipaikkaan väärin päin. Se voi aiheuttaa moduulin tai muistipaikan vaurioitumisen tai piirilevyn syttymisen tuleen.

- Käytä ruuvin koon mukaista ruuvitalttaa (kuten pienoisruuvitalttaa).

- Älä irrota tai avaa ruuveja, joita ei ole määritetty irrotettaviksi.

Aiheeseen liittyvää
Muistimoduulien lisääminen ja poistaminen
Järjestelmätietojen tarkasteleminen