VAIO-käyttöopas SVS13A1/SVS1311/SVS1511-sarja

FAQ

#### Mitä pitäisi tehdä, jos VAIO-tietokoneen sammuttaminen ei onnistu?

- Sulje kaikki avoimet ohjelmat jollakin seuraavista tavoista ja sammuta sitten VAIO-tietokone.

- Napsauta avoinna olevan ohjelman ikkunassa olevaa sulkemispainiketta.

- Paina näppäinyhdistelmää Alt+F4.
  Jos tietoja on tallentamatta, näkyviin tulee tietojen tallennuskehote. Napsauta tietojen tallennuspainiketta.
  Paina näppäinyhdistelmää Alt+F4, kunnes Windowsin sammuttaminen -ikkuna tulee näyttöön, valitse avattavasta luettelosta Sammuta ja napsauta sitten OK-painiketta.

- Jos olet asentanut VAIO-tietokoneeseen uusia ohjelmia, tarkista, että ne toimivat oikein, niiden tiedot ovat kunnossa ja niitä on käytetty oikein.

- Ota yhteys ohjelmiston julkaisijaan tai teknisen tuen tarjoajaan.

- Jos VAIO-tietokoneeseen on kytketty lisälaitteita, kuten tulostin tai USB-asema, tai tietokone on yhdistetty verkkoon, irrota kaikki lisälaitteet tai katkaise tietokoneen verkkoyhteys ja sammuta sitten tietokone.
  Windows ei salli tietokoneen sammuttamista, kun tiedonsiirto lisälaitteen tai verkon kanssa on käynnissä. Lisäksi kaikkien lisälaitteiden laiteohjaimet eivät tue tietokoneen pakotettua sammutusta.

- Jos tietokoneen näyttö jumiutuu, paina näppäinyhdistelmää Ctrl+Alt+Delete ja napsauta (Sammuta) tietokoneen näytön oikeasta alakulmasta.

- Jos VAIO-tietokone jumiutuu niin, että näyttöön jää ilmoitus asetusten tallennuksen tai tietokoneen sammuttamisen käynnissä olemisesta, tee seuraavat toimet järjestyksessä.

- Paina Enter-näppäintä.
  Odota hetki.

- Jos ongelma ei poistu, paina näppäinyhdistelmää Ctrl+Alt+Delete.
  Odota hetki.

- Jos VAIO-tietokoneen sammuttaminen ei onnistu, vaikka olet kokeillut kaikkia yllä kuvattuja toimia, tee seuraavat toimet.
  Huomaa, että nämä toimet saattavat aiheuttaa käsiteltävänä olevien tietojen vioittumisen. Irrota tietokone verkosta, ennen kuin teet seuraavat toimet.

- Paina näppäihyhdistelmää Ctrl+Alt+Delete ja valitse tietokoneen näytön oikeasta alakulmasta (Sammuta).

- Pidä (Virta) painiketta painettuna yli neljä sekuntia.

- Irrota verkkolaite pistorasiasta ja poista akku VAIO-tietokoneesta.