VAIO-käyttöopas SVS13A1/SVS1311/SVS1511-sarja

Tehtävä

# Portintoistimen kytkeminen/irrottaminen

Voit kytkeä VAIO-tietokoneen portintoistimeen (ei kuulu toimitukseen).

## Portintoistimen kytkeminen

1. Sammuta VAIO-tietokone ja kaikki siihen kytketyt oheislaitteet ja irrota laitteet tietokoneesta.

Vihje

- Irrota verkkolaite ja VAIO-tietokoneen näyttöporttiin ja HDMI-lähtöporttiin kytketyt kaapelit. VAIO-tietokonetta ei voi kytkeä portintoistimeen näiden kaapelien ollessa kytketty.

1. Kytke portintoistin pistorasiaan.

Kytke virtajohdon (1) yksi pää verkkolaitteeseen (2) ja toinen pää pistorasiaan (3).
Kytke sitten verkkolaitteen kaapeli portintoistimen DC IN -porttiin (4).
DC IN -merkkivalo syttyy.

1. Irrota VAIO-tietokoneen pohjassa oleva portintoistimen liittimen suojus.

Huomautus

- Portintoistimen liittimen suojus voi olla vaikea irrottaa. Varo, ettet vioita VAIO-tietokonetta tai kantta käyttämällä liiallista voimaa kantta irrottaessasi. Muista säilyttää irrotettu kansi tulevaa käyttöä varten.

1. Kohdista VAIO-tietokoneen alatakakulmat portintoistimen kulmien ohjaimiin.

Vihje

- Kun VAIO-tietokoneeseen on kytketty laajennettu akku (ei kuulu toimitukseen):
  Työnnä kielekettä nuolen (1) suuntaan ja nosta portintoistimen liitintä (2). Varmista, että kieleke on päässä saakka, kun liität portintoistimen.

- Kun VAIO-tietokoneeseen ei ole kytketty laajennettua akkua:
  Jos tietokone kytketään liitännän ollessa nostetussa asennossa, liittimet voivat vioittua. Muista työntää kielekettä nuoleen nähden vastakkaiseen suuntaan, jotta liitäntä laskeutuu alas.

1. Laske VAIO-tietokone varoen alas ja paina nuolilla merkittyä kohtaa, kunnes tietokone napsahtaa paikoilleen.

Älä pakota VAIO-tietokonetta portintoistinta vasten tai kohdista voimaa tietokoneeseen, sillä se voi vaurioittaa sekä tietokonetta että portintoistinta tai saada ne epäkuntoon.
Huomautus

- Pidä huoli siitä, että käytät määritysten mukaista verkkolaitetta portintoistimen kytkemiseen pistorasiaan.

- Sammuta VAIO-tietokone, ennen kuin kytket sen portintoistimeen.

- Älä siirrä VAIO-tietokonetta tietokoneen ollessa kytketty portintoistimeen, sillä portintoistin voi irrota ja aiheuttaa loukkaantumisen tai vaurioittaa sekä portintoistinta että tietokonetta.

## VAIO-tietokoneen varmuuskopiointi

Voit varmuuskopioida tietosi portintoistimen sisäiselle tallennuslaitteelle.
Varmuuskopioi tiedot noudattamalla näyttöön tulevia ohjeita, kun VAIO-tietokone kytketään portintoistimeen. Valitse portintoistimen sisäinen muistilaite, kun sinua pyydetään valitsemaan, minne varmuuskopiointitiedot tallennetaan.
Vihje

- Alkuperäinen asennus on suoritettava, kun tiedot varmuuskopioidaan ensimmäistä kertaa portintoistimeen. Suorita alkuperäinen asennus näytön ohjeiden mukaan.

Huomautus

- Älä irrota VAIO-tietokonetta portintoistimesta varmuuskopioinnin aikana.

- Kun määrität tietojen varmuuskopiointiaikataulun Määritä varmuuskopiointi -ikkunasta, tiedot varmuuskopioidaan automaattisesti. Jos VAIO-tietokone irrotetaan portintoistimesta aikataulun mukaisena varmuuskopiointiaikana, tiedot saattavat vaurioitua. Jotta tiedot eivät pääse vaurioitumaan portintoistimen irrottamisen takia, jos taustalla toimivaa varmuuskopiointia ei huomata, muuta varmuuskopiointiaikataulua tai peruuta se.

## Portintoistimen irrottaminen

1. Sammuta VAIO-tietokone ja kaikki oheislaitteet.

1. Nosta VAIO-tietokone irti portintoistimesta.

1. Aseta VAIO-tietokoneen pohjassa oleva portintoistimen liittimen suojus paikoilleen.

Huomautus

- Katkaise VAIO-tietokoneen virta, ennen kuin irrotat sen portintoistimesta, jotta et menetä tallentamattomia tietoja.

Aiheeseen liittyvää
Portintoistimen osat ja hallintapainikkeet